Ridho Rhoma

Raden Muhammad Ridho Irama otabâ sè lebbi èkennal kalabân nyama Ridho Roma (lahèr tangghâl 14 Jânuwari 1989) èngghi panèka tokang nyanyè ḍangḍut sareng aktor kabhângsa'an Inḍonèsia. Salèrana jhughân potra bungso ḍâri Raja Ḍangḍut Rhoma Irama otabâ R. Haji Oma Irama.

 Karèr 
Ridho molaè noro' lalampa'ânna ramana kaangghuy akarèr è musik ḍangḍut. Samangkèn Ridho ampon èkennalaghi ḍâ' maghârsarè. È acara taon anyar 2009, ramana, Rhoma, ngajhek Ridho kaangghuy tampil è pangghung ḍangḍut asareng kalabân gruo band Soneta Group.

Sajjhek ghi' kènè', Ridho amoon lèbur ḍâ' ka musik ḍangḍut. Salèrana lu-ghâlluna ongghâ pangghung musik ḍangḍut nalèkana ghi' asakola SMP kellas 3.

Sopaja bisa makalonta musik ḍangḍut è naghârsarèna dhibi', Ridho aghâbây grup band kalabân alèran pop ḍangḍut, Sonet 2. È tangghâl 22 Jânuwari 2009 album lu-ghâlluna asareng Sonet 2 Band èpakalowar. Tantona hal kasebbhut kalabân bhântowan raja ḍangḍut.

 Kasus 
È tangghâl 25 Maret 2017 ghu-lagghu sarah, Ridho Roma ètangkep sareng polisi è sèttong hotèl è wilajâ Tanjhung Dhurin, Jakarta Bârâ' karana ètemmo nyèmpen narkoba samacemma sabu sè bârrâ'na 0,7 gram. È taon 2018, Ridho Roma toman è pakalowar ḍâri penjara tor tampil è aḍâ'na orèng bânynya' ḍâlem acara malem taon anyar sè èlaksanaaghi sareng Indosiar è tangghâl 31 Ḍèsèmber 2018. Namong, maso' taon 2019, Ridho Rhoma ètangkep polè tor kodhu mamarè massa tahanânna. È tangghâl 8 Jânuwari 2020, Ridho Roma kalowar ḍâri penjara saamponna mamarè massa tahanânna.

Sammponna ètangkep è taon 2017 karana ngagghuy sabu, samangkèn orèng sè anyanyèaghi laghy "Aḍentos" panèka ètemmo polè ngagghuy narkoba samacemma ekstasi, Ridho Roma ètangkep è tangghâl 4 Pèbruwari 2021.

 Sombher